Številka: 477-215/2013-MPJU/20

Datum: 12. 10. 2021

Republika Slovenija, Ministrstvo za javno upravo, Tržaška cesta 21, Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO SOLASTNIŠKEGA DELEŽA DO 46/189 NA ½ SOBE POD OBOKOM**

**TER SOLASTNIŠKEGA DELEŽA DO 46/189 NA CELI SOBI NAD OBOKOM**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje je solastniški delež na nepremičnini:

|  |  |  |  |  |
| --- | --- | --- | --- | --- |
| parc. št. | katastrska občina | izmera (do celote) | dejanska raba | delež |
| 3206 | 2303-Solkan | 47 m2 | stanovanjska stavba | * 46/189 na 1/2 sobe pod obokom,
* 46/189 sobe nad obokom
 |

Nepremičnina v naravi predstavlja stanovanjski objekt na naslovu Pionirska ulica 12, Solkan (ID znak: stavba 3206 1705). Objekt sestoji iz sobe pod obokom, ki v naravi predstavlja prehod med javno cesto in atrijem ter sobe nad obokom, ki v naravi predstavlja enosobno stanovanje.

Objekt po podatkih GURS meri 124,70 m2 in je bil zgrajen leta 1920.

Skladno z določilom 118. člena Gradbenega zakona (Uradni list RS, št. 61/17 in 72/17) se domneva, da imajo objekti, zgrajeni pred 1. 1. 1968, gradbeno dovoljenje. Zahteva za izdajo odločbe, s katero bi UE potrdila citirano pravno domnevo za objekt z ID znakom: stavba 3206 1705, še ni bila vložena.

Skladno z 31. členom Zakona o učinkoviti rabi energije (Uradni list RS, št.[158/20](http://www.uradni-list.si/1/objava.jsp?sop=2020-01-2762)) je bila za stanovanjski objekt pridobljena energetska izkaznica št. 2021-709-208-90647, ki velja do 7. 10. 2031, pri čemer je bilo ugotovljeno, da objekt sodi v energetski razred E.

ZK stanje ni urejeno. Pravni položaj nepremičnine ni usklajen z ročno vodeno zemljiško knjigo.

**Stanovanje je zasedeno**.

Solastnik ima predkupno pravico. Njegov solastniški delež **NI predmet prodaje**.

**3. Vrsta pravnega posla in sklenitev pogodbe**

Prodaja nepremičnine po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za delež na stanovanjski stavbi na naslovu Pionirska ulica 12, Solkan, ki stoji na parc. št. 3206 k.o. 2303-Solkan in predstavlja solastniški delež do 46/189 na ½ sobe pod obokom in solastniškem deležu do 46/189 na celi sobi nad obokom, mora znašati najmanj **4.400,00 EUR**.

Najugodnejši ponudnik plača na ponujeno ceno še 2% davek na promet nepremičnin.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispelo več ponudb, se bodo organizirala dodatna pogajanja o ceni in o drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno, pod pogojem, da solastnik ne bo uveljavljal predkupne pravice.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudnik mora s priporočeno pošiljko na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 477-215/2013-MPJU – NE ODPIRAJ« poslati:

1. izpolnjen in lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je.

Šteje se, da je prijava pravočasna, če je oddana na pošto priporočeno in prispe na naslov organizatorja najkasneje do **3. 11. 2021 do 15:00 ure**. **Ponudbe, predložene po izteku roka bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

 **8. Ogled**

Za dodatne informacije v zvezi s predmetom prodaje se obrnite na Lucijo Srebernjak, telefon 01 478 16 60, e-pošta: lucija.srebernjak@gov.si. Ogled predmeta prodaje je možen izključno po predhodni najavi.

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10 . Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

|  |  |
| --- | --- |
|  | na podlagi pooblastila št. 1004-113/2015/64 z dne 15. 4. 2021Maja Pogačargeneralna direktoricaDirektorata za stvarno premoženje |







